b'\n_START_ARTICLE_\nMinimalna inhibitorna koncentracija\n_START_PARAGRAPH_\nMinimalna inhibitorna koncentracija (MIK, angl. MIC) je najni\xc5\xbeja koncentracija dolo\xc4\x8denega protimikrobnega sredstva, ki \xc5\xa1e zavira rast preiskovanega mikroorganizma. Dolo\xc4\x8da se z inkubacijo mikroorganizma in dolo\xc4\x8denega protimikrobnega sredstva skozi no\xc4\x8d. Dolo\xc4\x8danje MIK je pomembno v diagnosti\xc4\x8dnih laboratorijih za potrjevanje na zdravila odpornih mikroorganizmov ter pri ugotavljanju protimikrobne u\xc4\x8dinkovitosti nove u\xc4\x8dinkovine. Gre za eno najosnovnej\xc5\xa1ih laboratorijskih meritev za ugotavljanje u\xc4\x8dinkovitosti dolo\xc4\x8denega protimikrobnega zdravila proti dolo\xc4\x8denemu mikrobu.\n_START_SECTION_\nNa\xc4\x8din dolo\xc4\x8danja\n_START_PARAGRAPH_\nMIK lahko dolo\xc4\x8dimo z uporabo agarja ali bujona kot goji\xc5\xa1\xc4\x8da. Na voljo je ve\xc4\x8d komercialnih metod, npr. Etest. Ta deluje na osnovi gradientne difuzijske metode; gre za trakce z gradientno nara\xc5\xa1\xc4\x8dajo\xc4\x8do vsebnostjo dolo\xc4\x8denega protimikrobnega sredstva in te trakce polo\xc5\xbeimo na nacepljeno agarno goji\xc5\xa1\xc4\x8de. Po inkubaciji se vzdol\xc5\xbe trakca pojavi inhibicijska elipsa. Kjer inhibicijska elipsa seka trakec, tam od\xc4\x8ditamo MIK.\n_START_SECTION_\nKlini\xc4\x8dni pomen\n_START_PARAGRAPH_\nMIK uporabljamo pri dolo\xc4\x8danju odmerka in tudi vrste uporabljenega antibiotika. Z uporabo u\xc4\x8dinkovitega zdravila se tako zmanj\xc5\xa1a mo\xc5\xbenost pojava odpornih mikrobov.'